Gunvor Semb

Gunvor Semb (født 26. september 1946) er en norsk odontolog og professor ved Universitetet i Oslo. Hun er særlig kjent for sitt arbeid med barn som har leppe-, kjeve- og ganespalte.

Semb ble i 1969 utdannet tannlege ved Universitetet i Oslo. I 1992 avla hun odontologisk doktorgrad ved Universitetet i Oslo.«Doktorgrader», Aftenposten, morgenutgaven, 1. april 1992, s. 10. Hun har arbeidet som klinikksjef ved odontologisk seksjon ved plastisk kirurgisk avdeling på Rikshospitalet. Internasjonalt har hun i Verdens helseorganisasjon vært medlem av komiteen for medfødte misdannelser i hode og halsregion.«I kjeveortopediens frontlinje», Aftenposten, morgenutgaven, 24. september 1996, s. 14. Hun ble i 1995 tilknyttet Universitetet i Oslo og er professor i kjeveortopedi ved Det odontologiske fakultet der. Hun er også dosent ved University of Manchester i Storbritannia.«Dr Gunvor Semb (DDS, PhD, FDSRCS (Eng)) – personal details», University of Manchester.

Kongen utnevnte i 2012 Semb  til kommandør av St. Olavs Orden for hennes «banebrytende innsats for behandling av barn med leppe-, kjeve-, og ganespalte.»«Utnevnelse til St. Olavs Orden», kongehuset.no. Besøkt 11. april 2012. Semb ble i 2002 gjort til Honorary Fellow i Royal College of Surgeons of England.

 Referanser 

 Eksterne lenker 

 Presentasjon, Universitetet i Oslo

Kategori:Professorer ved Universitetet i Oslo
Kategori:Kommandører av St. Olavs Orden
Kategori:Fødsler i 1946